આ ગેંગના વડા મનોજ મોખેરી રોહતકનો વતની છે. મનોજે તેની ગુનાહીત કારકિર્દીની શરૂઆત સોનાની ચેન ખેંચવાથી કરી હતી. તે પછી તેણે પોતાની ગેંગ ઊભી કરી હતી. મનોજની ગેંગે ચોરી, લૂંટફાટ અને ખંડણીનાં ગુનાઓ આચરવામાં કૌશલ્ય મેળવી લીધું હતું. તેની ગેંગે દિલ્હી અને હરિયાણામાં આતંક ફેલાવી દીધો હતો. દિલ્હીની ક્રાઈમ બ્રાન્ચે ૨૦૧૩માં તેની ધરપકડ કરી હતી. તે પછી પણ તે અંદર રહી બહારની તેની ગેંગને માર્ગદર્શન અને આદેશો આપતો રહ્યો છે. તે ‘એમ એમ’ના નામે ઓળખાય છે. તેણે હરિયાણાના એક પોલીસ ઈન્સ્પેકટરની પણ હત્યા કરાવી હોવાનું કહેવાય છે. નવી દિલ્હીનો એક એરિયા એનસીઆર તરીકે ઓળખાય છે. એમ.એમ. એનસીઆરના ટોપ ટેન ક્રિમિનલ્સ પૈકીનો એક ગણાય છે.